ชอบเสียว..เชิญทางนี้
*ไม่ว่าเหตุผลกลใดที่ทำให้ดัชนีทรุดตัวลงสองวันติด ก็ไม่ใช่เรื่องคอขาดบาดตายเหมือนที่บางคนแสดงอาการทุรนทุราย เพราะเมื่อย้อนดูจังหวะที่ดัชนีขึ้นแรง ก็ไม่มีใครพูดถึงการปรับฐานกันเลย “โมนิก้า” ถึงรู้สึกเฉย ๆ เมื่อเห็นดัชนีย่อตัวลงมาถึง 1,459.97 จุด เพราะไป ๆ มา ๆ ก็เด้งกลับขึ้นมาปิดที่ 1,477.21 จุด บวกไป 1.08 จุด ด้วยมูลค่าการซื้อขาย 9.17 หมื่นล้านบาท จึงอยากให้แฟนคลับเข้าใจท่าทีของ “ฝรั่งหัวทอง” กับ “กองทุนตัวจี๊ด” พะยะค่ะ
15 ธ.ค. 2563

เจาะกระดาน : โมนิก้าและทีมงาน
*ไม่ว่าเหตุผลกลใดที่ทำให้ดัชนีทรุดตัวลงสองวันติด ก็ไม่ใช่เรื่องคอขาดบาดตายเหมือนที่บางคนแสดงอาการทุรนทุราย เพราะเมื่อย้อนดูจังหวะที่ดัชนีขึ้นแรง ก็ไม่มีใครพูดถึงการปรับฐานกันเลย “โมนิก้า” ถึงรู้สึกเฉย ๆ เมื่อเห็นดัชนีย่อตัวลงมาถึง 1,459.97 จุด เพราะไป ๆ มา ๆ ก็เด้งกลับขึ้นมาปิดที่ 1,477.21 จุด บวกไป 1.08 จุด ด้วยมูลค่าการซื้อขาย 9.17 หมื่นล้านบาท จึงอยากให้แฟนคลับเข้าใจท่าทีของ “ฝรั่งหัวทอง” กับ “กองทุนตัวจี๊ด” พะยะค่ะ
*ประเด็นที่น่าสนใจของเรื่องนี้อยู่ที่ ดัชนียังยืนเหนือแนวรับสำคัญบริเวณ 1,450 จุดได้อีกวัน ทำให้สถานการณ์โดยรวมดูดีขึ้นเป็นกอง เพราะสะท้อนถึงแรงซื้อจำนวนมากยังรอช้อนหุ้นเมื่ออ่อนตัวลงมา “โมนิก้า” เลยอุ่นใจขึ้นเป็นกองเมื่อเห็นแรงขายไม่สามารถเจาะทำลายแนวรับ แถมยังทำให้นักเล่นย้อนกลับเข้ามาซื้อหุ้นอีกครั้ง ซึ่งเป็นบรรยากาศการลงทุนที่ดูดีเลยทีเดียวเจ้าค่ะ
*ข้อมูลดังกล่าวทำให้เดี๊ยนเข้าใจยุทธวิธี “ลากไปเชือด” และ “ดัน ๆ ทุบ ๆ” ขึ้นเยอะ เพราะเป็นวิธีเดียวที่ใช้ทดสอบกำลังใจของผู้เล่นกลุ่มต่าง ๆ มีความเชื่อมั่นต่อตลาดหุ้นไทยมากขนาดไหน ? ซึ่งที่ผ่านมาได้พิสูจน์ให้เห็นแล้วว่า ทุกคนพร้อมลุยต่อ ! จึงเห็นหุ้นดาวเด่นเฉิดฉายต่อไปไม่มีกำหนด และเป็นโอกาสทองของนักเล่นที่ชอบโหนกระแส จึงขอเม้าท์ถึงหุ้นตัวเดิม ๆ ที่เล่นกันเป็นประจำอีกครั้งนะคะ
*โดยเฉพาะในรายของหุ้นต่ำสิบอย่าง IRPC กระชากขึ้นมาปิดที่ระดับ 3.88 บาท บวกไป 0.24 บาท หรือขึ้นไป 6.60% ด้วยมูลค่าการซื้อขาย 2.54 พันล้านบาท ก็เป็นการดันหุ้นกลับธรรมดา ๆ ไม่มีอะไรต้องตื่นเต้น ยกเว้นเรื่องเดียวคือ วันนี้จะดันต่อไหม ? เพราะเป็นเรื่องที่แมงโม้กำลังคิดหนัก โดยเฉพาะภาวะลงทุนที่เต็มไปด้วยการชิงไหวชิงพริบ มันเป็นเรื่องที่ประมาทไม่ได้จริง ๆ นะตัวเอง
*ส่วนรายที่เคาะขวากันสะเด่าสุด ๆ “โมนิก้า” คงมองไปที่ SUPER ของคุณพี่ “จอมทรัพย์” หลังหุ้นสวนภาวะตลาดหุ้นตั้งแต่เช้าจรดเย็น ก่อนจะปิดไปที่ระดับ 1 บาท บวกไป 0.03 บาท หรือขึ้นไป 3.10% ด้วยมูลค่าการซื้อขาย 1.62 พันล้านบาท กลายเป็นประเด็นที่ทำให้ขาลุยเชื่อว่า หุ้นจะกลับขึ้นไปหายอดเก่าบริเวณ 1.10 บาทอีกครั้ง เพราะมีรายได้จากไฟฟ้ารองรับอีก 550 เมกฯ นะซี
*เม้าท์ถึงเรื่องความเชื่อขึ้นมาทั้งที “โมนิก้า” ต้องเม้าท์ถึงหุ้นน้องสวย BEAUTY ขึ้นมาอีกครั้ง เพราะการขยับขึ้นมาปิดที่ 1.78 บาท บวกไป 0.10 บาท หรือขึ้นไป 5.95% ด้วยมูลค่าการซื้อขาย 388 ล้านบาท ล้วนมาจากเสี่ยงร่ำลือเกี่ยวกับสถานการณ์ของบริษัทเริ่มกระเตื้อง จึงเปิดช่องให้คนชอบลองของเข้าไปเสี่ยงกันสักตั้ง และกลายเป็นช็อตที่ทำให้ลุ้นเสียวตลอดเวลานะจ๊ะ
*ประเด็นข้างต้นทำให้เดี๊ยนต้องเม้าท์ถึงหุ้นกระต๊าก STARK เป็นรายถัดไป เพราะเมื่อดูดราม่าที่เกิดขึ้นก่อนหน้านี้ ผสานกับข่าวลือเกี่ยวกับแผนธุรกิจในอนาคต กลายเป็นช็อตที่จูงใจให้ “รายใหญ่ รายเล็ก” กระโจนเข้ามาเล่นกันอีกรอบ วานนี้เลยเห็นหุ้นขึ้นมายืนปิดที่ 2.22 บาท บวกไป 0.12 บาท หรือขึ้นไป 5.70% ด้วยมูลค่าการซื้อขาย 453 ล้านบาทแบบชิว ๆ และกลายเป็นช็อตที่ต้องตามดูกันต่อไปเจ้าค่ะ
*เหมือนกับในรายของหุ้นเดินเรือ TTA กระชากขึ้นมาปิดที่ 5.05 บาท บวกไป 0.55 บาท หรือขึ้นไป 12.20% ด้วยมูลค่าการซื้อขาย 366 ล้านบาท “โมนิก้า” ถือเป็นเรื่องสุดเสียวที่พวกอ่อนหัดต้องระวังให้มากเป็นพิเศษ เพราะสตอรี่ที่เอามาเล่นในเที่ยวนี้เป็นเรื่องเทิร์นอะราวด์ จึงต้องติดตามดูว่า ค่าระวางเรือที่เพิ่มขึ้นจะช่วยให้บริษัทพลิกกำไรได้เยอะขนาดไหน ? และบริษัทจะรักษาการทำกำไรได้ยาวนานแค่ไหน ?..อิอิอิ
*เรื่องนี้ทำให้ “โมนิก้า” ต้องหันมาดูหุ้นม้ามืด ALL เพื่อชี้ให้เห็นการไล่ราคา 2 วันติด จนหุ้นขึ้นมายืนปิดที่ 3.54 บาท บวกไป 0.12 บาท หรือขึ้นไป 3.50% ด้วยมูลค่าการซื้อขาย 79 ล้านบาท เดี๊ยนถือเป็นเกมวัดใจแมงเม่าอย่างแท้จริง เพราะมองในมุมของ P/E 6 เท่า และ P/BV 0.90 เท่า มันทำให้เชื่อว่า หุ้นมีโอกาสไปต่อสวย ๆ อีกระยะหนึ่ง แต่ถ้ามองในมุมของผลงานที่ออกในลูกก้ำกึ่งเหมือนจะดี..เลยไม่รู้จะเอาไงดีพะยะค่ะ